**Elizabeth Woolridge Grant** (s. 21. kesäkuuta 1985 New York), taiteilijanimeltään **Lana Del Rey**, on yhdysvaltalainen laulaja-lauluntekijä ja malli. Lake Placidin kylässä, New Yorkin osavaltiossa varttunut Del Rey on julkaissut yhdeksän albumia: *Lana Del Ray A.K.A. Lizzy Grant* (2010), *Born to Die* (2012), *Ultraviolence* (2014), *Honeymoon* (2015), *Lust for Life* (2017), *Norman Fucking Rockwell!* (2019), *Chemtrails over the Country Club* (2021), *Blue Banisters* (2021) ja *Did You Know That There's a Tunnel Under Ocean Blvd (2023)* sekä EP-levyt *Kill Kill* (2008), *Lana Del Rey* (2012) ja *Paradise* (2012).

Del Reyn debyyttialbumi oli myynnissä vain lyhyen aikaa iTunesissa ennen kuin se vedettiin pois markkinoilta. Stranger Recordsin kautta julkaistun *Born to Die* -albumin ensimmäinen single oli "Video Games". Single menestyi hyvin ympäri Eurooppaa nousten muun muassa listaykköseksi Saksassa, jossa se myi platinaa. *Born to Die* nousi albumilistan ykköseksi Britanniassa ja kakkoseksi Yhdysvalloissa.

Nuoruus
-------

Elizabeth Woolridge Grant syntyi New Yorkissa 21. kesäkuuta 1985. Hänen isänsä Robert England Grant Jr on ammatiltaan yrittäjä, ja hänen äitinsä Patricia Ann "Pat" (Hill) on lukionopettaja. Del Reyllä on skotlantilaisia sukujuuria. Hänellä on kaksi nuorempaa sisarusta, sisko Caroline ja veli Charlie.

Del Rey varttui Lake Placidissa, New Yorkissa, ja kävi siellä katolista peruskoulua.

Ura
---

### Uran alkuvaiheet

Del Rey teki vuosina 2004–2005 albumin nimeltä *Sirens* silloisella taiteilijanimellään "May Jailer". Albumia ei julkaistu, mutta toukokuussa 2012 se vuodettiin kokonaan YouTubeen. Del Rey on työstänyt satoja kappaleita, jotka eivät ole millään levyllä. Kaikkia ei ole virallisesti julkaistu, mutta suuri osa kappaleista on vuotanut internetiin, ja niitä ilmestyy jatkuvasti lisää.*lähde?*

Lana julkaisi ensimmäisen täyspitkän studioalbuminsa *Lana Del Ray A.K.A. Lizzy Grantin* tammikuussa 2010. Se oli laulajan ensimmäinen ammattimaisesti tuotettu albumi, julkaistu nimellä Lizzy Grant, itsenäisellä levy-yhtiöllä tuottaja David Kahnen kanssa. Del Rey totesi, että "David pyysi minua työskentelemään kanssaan vain päivä sen jälkeen kun hän sai demoni. Hän on tunnettu tuottaja jolla on paljon rehellisyyttä ja joka on kiinnostunut popin lisäksi muun musiikin tekemisestä." Lanan isä, Robert Grant, auttoi markkinoimaan albumia, joka oli saatavilla iTunesissa lyhyen ajan ennen kuin levy peruutettiin. David Kahnen mukaan Grant osti oikeudet takaisin levy-yhtiö 5 Pointsilta.

### *Born to Die* ja Paradise Tour (2011–2013)

Lana Del Rey vuonna 2012.
Myöhemmin kesäkuussa 2011, Del Rey allekirjoitti sopimuksen levy-yhtiö Stranger Recordsin kanssa "Video Games" -debyyttisinglen julkaisemisesta lokakuussa 2011. Hän allekirjoitti yhteissopimuksen Interscope Recordsin ja Polydor Recordsin kanssa. 24. lokakuuta 2011 ilmoitettiin, että Del Rey oli voittanut brittiläisen musiikkipalkinnon Q Awardin kategoriassa "Q's Next Big Thing".

"Video Games" -singleä mainostettiin The CW Television Networkin *Ringer*-sarjassa 27. syyskuuta 2011 keskeisen kohtauksen aikana saaden Del Reyn valtavirran mukaan. Lana mainosti albumiaan lukuisissa myös live-esiintymisissä. Rolling Stone -musiikkilehti kommentoi, että vaikka Del Rey on hermostunut ja ahdistunut esittäessään kappaleitansa livenä, "hän laulaa huomattavalla luottamuksella", vaikka he totesivatkin Del Reyn laulun olevan melko vihlovaa korville. Lana esitti "Video Games" -kappaleensa hollantilaisessa *De Wereld Draait Door* -televisio-ohjelmassa, brittiläisessä *Later... with Jools Holland* -musiikkiohjelmassa ja yksityisessä show’ssa Chateau Marmontissa West Hollywoodissa Kaliforniassa. Del Rey antoi myös useita haastatteluja sanomalehdille ja internet-lehdille.

Myöhemmin ilmoitettiin, että laulaja julkaisisi debyyttialbuminsa tammikuussa 2012. Ranskalaisen *Taratata*-ohjelman haastattelussa Del Rey ilmoitti albumin nimen olevan *Born to Die*. Se julkaistiin 27. tammikuuta 2012 Irlannissa, 30. tammikuuta 2012 Isossa-Britanniassa sekä maailmanlaajuisesti 31. tammikuuta 2012.

Laulaja esitti kaksi kappalettaan *Saturday Night Live* -televisio-ohjelmassa 14. tammikuuta 2012. Lana sai lämpimän vastaanoton yleisöltä, mutta vaihtelevia arvosteluja kriitikoilta. NBC Nightly News -ankkuri Brian Williams kutsui Del Reyn esitystä "yhdeksi huonoimmista esityksistä SNL-ohjelman historiasta". Del Reyn esiintymistä puolusti SNL-ohjelman sinä iltana toimiva juontaja Daniel Radcliffe, huolimatta siitä, ettei hän ollut nähnyt esitystä. 4. helmikuuta 2012 Kristen Wiig parodisoi Del Reytä *Saturday Night Liven* sketsissä yhdessä Seth Meyersin kanssa.

Toinen single ja albumin nimikkokappale "Born to Die" julkaistiin 30. joulukuuta 2011. Kappaleen musiikkivideo vuoti 14. joulukuuta 2011, ja se perustui Del Reyn luomalle käsitteelle, ohjaajana Yoann Lemoine. Tammikuussa 2012 Del Rey ilmoitti ostaneensa *Lana Del Ray A.K.A. Lizzy Grant* -albuminsa oikeudet takaisin ja uusintajulkaisevansa sen kesällä 2012 Interscope Recordsin ja Polydor Recordsin johdolla. 4. tammikuuta 2012 laulajan tiedotettiin allekirjoittaneen sopimuksen NEXT Model Management -agentuurin kanssa.

*Born to Die* (2012) albumista julkaistiin marraskuussa uudelleenpainos *Born to Die: The Paradise Edition*. Normaalipainos sisältää kahdeksan uutta kappaletta, mutta iTunes-versiolla tulee bonuskappale "Burning Desire".

Del Reyn esiintyminen Helsingissä Hartwall Areenalla 16. kesäkuuta 2013 sai kritiikissä arvion, että hän on tragediabarbie, jonka kappaleet ovat täynnä jenkkikliseitä ja rakennusaineena on nostalgia. Esitys muistutti sitcom-tv-sarjaa, sillä yleisöreaktioita epäiltiin vahvistetuiksi taustanauhojen avulla. Huutomyrskyt osuivat vääriin kohtiin, yleisön laulu oli epäsuomalaisen kovaa ja amerikkalaisella aksentilla. Toimittaja Oskari Onninen kirjoitti Helsingin Sanomien arviossaan lopuksi, että syvemmälle amerikkalainen populaarikulttuuri ei pysty hukkumaan itseensä. Samoihin ongelmiin kiinnitti huomiota myös Rumban kirjoittaja. Yleisöltä Del Rey kuitenkin sai varsin lämpimän vastaanoton. Nainen huomioi tuttuun tapaansa faneja useaan otteeseen tervehtimällä ja halailemalla heitä. Del Rey käytti myös paljon aikaa fanien kanssa kuvien ottamiseen, lahjojen vastaanottamiseen sekä yleisön toistuvaan kiittelyyn.

Paradise-kiertueen konserttia Skotlannin Glasgow’ssa arvioitiin The Scotsman -lehdessä myönteisemmin: Kappale "Young and Beautiful" (elokuvasta *Kultahattu*) lumosi yleisön, kuten itse Del Reykin. Kiertueella lämmittelijänä toimineen Kassidy-yhtyeen kitaristi on kotoisin Glasgow’sta ja on seurustellut Del Reyn kanssa. Suomen-konsertissa lämmittely-yhtyeenä toimi kuitenkin Kari Tapiiri.

### *Ultraviolence* ja *Honeymoon* (2014–2016)

*Ultraviolence,* Del Reyn kolmas studioalbumi julkaistiin 13. kesäkuuta 2014. Albumia edelsi neljä singleä "West Coast", "Shades of Cool", "Ultraviolence", "Brooklyn Baby" ja "Black Beauty". Del Rey teki yhteistyötä muusikko Dan Auerbachin kanssa albumilla. Auerbach toimi myös albumin tuottajana. *Ultraviolence* nousi listojen ensimmäiseksi 12 maassa ja myi 880 000 kappaletta maailmanlaajuisesti ensimmäisen viikon aikana.  Albumia tuki kesällä 2015 The Endless Summer Tour -kiertue. Kiertue kattoi 20 esitystä Pohjois-Amerikassa, ja sen avaajina toimivat Courtney Love sekä Grimes.

Del Reyn neljäs studioalbumi *Honeymoon* julkaistiin 18. syyskuuta 2015. Albumia edelsivät singlet "High by the Beach" ja "Music to Watch Boys To" sekä promotionaalinen single "Terrence Loves you". *Honeymoon* debytoi toisena Billboard 200 -listalla ja oli Del Reyn neljäs listan top 10 sijalle yltänyt.

Vuosina 2014 ja 2015 Del Rey työskenteli aktiivisesti myös elokuvien parissa. Hän äänitti tulkinnan *Prinsessa Ruusunesta* (1959) tunnetusta kappaleesta "Once Upon a Dream" elokuvaan *Maleficent - Pahatar.* Tämän lisäksi Del Rey äänitti kappaleet "Big Eyes" ja "I Can Fly" Tim Burtonin taiteilija Margaret Keanesta kertovaan elokuvaan *Big Eyes* (2014). Marraskuussa 2015 Del Reyn tuomi laulaja-lauluntekijän Daniel Johnstonin elämästä kertovan lyhytelokuva *Hi, How Are You Daniel Johnston* tuottajana. Hän äänitti elokuvaa varten coverin Johnstonin kappaleesta "Some Things Last a Long Time"

Musiikki ja ääni
----------------

Lana Del Reyta on kuvailtu "niin kutsutuksi gangsta-Nancy Sinatraksi". Del Reyn ääniala on kontra-altto.

Vaikutteet
----------

Lana on maininnut musiikillisiksi vaikuttajikseen muun muassa Kurt Cobainin, Nirvanan, Bruce Springsteenin, Elvis Presleyn, Frank Sinatran, Bob Dylanin, Allen Ginsbergin, Leonard Cohenin, Nina Simonen, Britney Spearsin ja Eminemin.

Muita Lanan mainitsemia musiikillisia ja taiteellisia vaikutteita ovat hänen oma mielikuvituksensa, visionsa omasta tulevaisuudestaan, Kalifornian maisema, New Yorkin ilmapiiri ja energia, Pariisi yöaikaan, Coney Island, amerikkalainen kitsch, 1940–1960-luvut, mustavalkoelokuvat, film noir, Marilyn Monroe, Jessica Rabbit ja Betty Boop.*lähde?*

Diskografia
-----------

*Pääartikkeli: Lana Del Reyn diskografia*
### Studioalbumit

* *Sirens* (julkaisematon, 2006)
* *Lana Del Ray A.K.A. Lizzy Grant* (2010)
* *Born to Die* (2012)
* *Ultraviolence* (2014)
* *Honeymoon* (2015)
* *Lust for Life* (2017)
* *Norman Fucking Rockwell* (2019)
* *Chemtrails over the Country Club* (2021)
* *Blue Banisters* (2021)
* *Did You Know That There's a Tunnel Under Ocean Blvd* (2023)
* *Lasso* (2024)

### EP:t

* *Kill Kill* (2008)
* *Lana Del Rey* (2012)
* *Paradise* (2012)
* *Tropico* (2013)

Bibliogafia
-----------

* *Violet Bent Backwards over the Grass* (2020)

Kiertueet
---------

* *The Born to Die Tou*r (2011–2012)
* *The Paradise Tour* (2013–2014)
* *The Endless Summer Tour* (2015)
* *The LA to the Moon Tour* (2018)
* *The Norman Fucking Rockwell! Tour* (2019)
* *2023–2024 kiertue* (2023-)

Lähteet
-------

1. ↑  Lana Del Rey Is Rock's Saddest, Baddest Diva: Inside the New Issue *Rolling Stone*.  16.7.2014. Viitattu 20.8.2015. (englanniksi)
2. ↑  Cooper, Duncan: Cover Story: Lana Del Rey Is Anyone She Wants to Be *The Fader*.  4.6.2014. Viitattu 20.8.2015. (englanniksi)
3. ↑  David Robert: Lana Del Rey Has "Three New Albums Worth Of Material"  17.2.2012. MTV.ca.  Arkistoitu 5.11.2013. Viitattu 28.3.2013. (englanniksi)
4. ↑  Ernest Baker: Interview: Lana Del Rey Talks Backlash, Plastic Surgery, and New Album  7.10.2011. Complex. Viitattu 20.2.2012.
5. ↑  Gold-/Platin-Datenbank Bundesverband Musikindustrie. Viitattu 20.2.2012.
6. ↑  Chart Stats *chartstats.com*. Viitattu 20.2.2012.
7. ↑  Lana Del Rey Debuts at No. 2 on Billboard 200 Albums Chart Billboard. Viitattu 20.2.2012.
8. ↑  Bock, Melvin Lynn et. al: *Joseph and Mary Dale and their descendants*, s. 113. "Robert England Grant, Jr.; Robert was born 16 June 1953. On 12 June 1982 he married Patricia Ann Hill. They live in New York City and have two children: Elizabeth Woolridge Grant; Elizabeth was born 21 June 1985...". Windmill Publications, 1998. (englanniksi)
9. ↑  Tranter, Kristen: Lolita in the 'hood *The Sydney Morning Herald*.  10.5.2014. Viitattu 23.8.2015. (englanniksi)
10. ↑  When is Lana Del Rey coming to Glasgow, how can I get tickets? *The Scottish Sun*.  21.8.2017. Viitattu 20.8.2019. (englanniksi)
11. ↑  Jackson, Ron: The Domain Giant You Didn’t Know: Rob Grant's Roundabout Route to Real Estate Riches (Online and Off!) *DN Journal*.  huhtikuu 2008. Viitattu 23.8.2015. (englanniksi)
12. ↑  Lana Del Rey Interview *Nylon*.  28.11.2013. Viitattu 23.8.2015. (englanniksi)
13. ↑
14. ↑   (Arkistoitu – Internet Archive)
15. ↑
16. ↑  Oskari Onninen, Pelkät kornit kulissit Helsingin Sanomat 18.6.2013 s. C3 Pelkät kornit kulissit[vanhentunut linkki] (verkossa)
17. ↑  Lana Del Rey toi Suomeen hidastetun, siirappisen ja valmiiksi nauretun elokuvan, Rumba-lehti
18. ↑  Blistein, Jon: Lana Del Rey Working with Dan Auerbach on New Album *Rolling Stone*.  20.2.2014. Viitattu 10.4.2024.
19. ↑  The Black Keysin keulahahmo tuottaa väheksymäänsä Lana Del Reytä *yle.fi*.  21.2.2014. Viitattu 10.4.2024.
20. ↑  Interscope Records: Lana Del Rey's 'ULTRAVIOLENCE' (Interscope/Polydor UK) Debuts At #1 In Twelve Countries Including U.S. & U.K. Plus Top 5 In Eight Other Countries *www.prnewswire.com*. Viitattu 10.4.2024. (englanniksi)
21. ↑  Keith Caulfield: Seven Debuts Hit Top 10 of Billboard 200 Chart, Led by Drake & Future, Lana Del Rey and Mac Miller *Billboard*.  27.9.2015. Viitattu 10.4.2024. (englanniksi)
22. ↑  Scott Mendelson: Lana Del Rey Covers 'Once Upon A Dream' For Angelina Jolie's 'Maleficent' *Forbes*. Viitattu 10.4.2024. (englanniksi)
23. ↑  Chris Willman: ‘Big Eyes’: The Story Behind Lana Del Rey’s Stunning Secret Songs *The Hollywood Reporter*.  18.11.2014. Viitattu 10.4.2024. (englanniksi)
24. ↑  Colin Stutz: Lana Del Rey Covers Daniel Johnston’s ‘Some Things Last a Long Time’: Listen *Billboard*.  7.11.2015. Viitattu 10.4.2024. (englanniksi)
25. ↑  Lana Del Rey goes back to her ‘gangster Nancy Sinatra’ roots on new single *The Line of Best Fit*. Viitattu 3.10.2017. (englanniksi)

Aiheesta muualla
----------------

* Kuvia tai muita tiedostoja aiheesta **Lana Del Rey** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Lana Del Rey |
| --- |
|  |
| Diskografia |
|  |
| Studioalbumit | 
* *Lana Del Ray*
* *Born to Die*
* *Ultraviolence*
* *Honeymoon*
* *Lust for Life*
* *Norman Fucking Rockwell*
* *Chemtrails over the Country Club*
* *Blue Banisters*
* *Did You Know That There's a Tunnel Under Ocean Blvd*
* *Lasso*

 |
|  |
| EP:t | * *Kill Kill*
* *Lana Del Rey*
* *Paradise*
* *Tropico*
 |
|  |
| Demo-albumit | 
* *Sirens*

 |
|  |
| Singlet | 
* "Diet Mountain Dew"
* "Video Games"
* "Born to Die"
* "Blue Jeans"
* "Summertime Sadness"
* "National Anthem"
* "Blue Velvet"
* "Ride"
* "Dark Paradise"
* "Young and Beautiful"
* "Once Upon a Dream"
* "West Coast"
* "Shades of Cool"
* "Ultraviolence"
* "Brooklyn Baby"
* "Black Beauty"
* "High by the Beach"
* "Music to Watch Boys To"
* "Freak"
* "Love"
* "Lust for Life"
* "Summer Bummer"
* "Groupie Love"
* "God Save Our Young Blood"
* "You Must Love Me"
* "Mariners Apartment Complex"
* "Venice Bitch"
* "Hope Is a Dangerous Thing for a Woman Like Me to Have – but I Have It"
* "Doin’ Time"
* "The Greatest"
* "Don’t Call Me Angel"
* "Norman Fucking Rockwell"

 |
|  |
| Konserttikiertueet | 
* The Born to Die Tour
* The Paradise Tour
* The Endless Summer Tour
* The LA to the Moon Tour
* The Norman Fucking Rockwell! Tour
* 2023-2024 kiertue

 |
|  |
| Kirjat | 
* Violet Bent Backwards over the Grass

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana
* IdRef

 |

 |